<http://schema.org/articleBody>
"Dupond i Dupont, tamb\u00E9 coneguts com el president del Govern Balear -Jos\u00E9 Ram\u00F3n Bauz\u00E1- i el seu lleial oracle -el conseller d&amp;#039;Educaci\u00F3 i Cultura, Rafel M. Bosch-, han passat un parell de dies d&amp;#039;aquesta setmana a Su\u00EFssa, amb la finalitat d&amp;#039;estudiar-ne el model ling\u00FC\u00EDstic. Diu el senyor Bosch que s&amp;#039;han fixat en Su\u00EFssa perqu\u00E8 &amp;quot;\u00E9s un model de pluralitat i conviv\u00E8ncia&amp;quot; en mat\u00E8ria ling\u00FC\u00EDstica. I efectivament ho \u00E9s, i d&amp;#039;aqu\u00ED sorgeix la primera paradoxa de l&amp;#039;estrany viatge: Bauz\u00E1 i Bosch de visita a un pa\u00EDs que \u00E9s un referent del respecte a la diversitat cultural ve a ser com si King Kong i Godzilla visitessin plegats un taller d&amp;#039;artesans del vidre. Pluralitat i conviv\u00E8ncia, recita ser\u00E0fic el conseller Bosch, i sembla com si aquestes nobles paraules, posades en boca dels dirigents del PP balear, no els haguessin de fer sortir butllofes.En tot cas mai \u00E9s tard per comen\u00E7ar a alfabetitzar-se i, si s&amp;#039;hi han fixat una mica, \u00E9s possible que Tutanram\u00F3n Bauz\u00E1 i el seu summe sacerdot de (Mala) Educaci\u00F3 i (In)Cultura hi hagin apr\u00E8s alguna cosa, al pa\u00EDs dels rellotges de cucut. La primera, que la Confederaci\u00F3 Helv\u00E8tica, com el seu nom indica, \u00E9s un dels referents m\u00E9s signficatius del pensament i la pr\u00E0ctica federalistes, i que la q\u00FCesti\u00F3 ling\u00FC\u00EDstica s&amp;#039;organitza all\u00E0 en justa coher\u00E8ncia amb aquest estatus. A Su\u00EFssa s&amp;#039;hi parlen quatre idiomes: alemany, itali\u00E0, franc\u00E8s i romanx, i tots quatre s\u00F3n cooficials per a l&amp;#039;estat i d&amp;#039;\u00FAs vehicular i absolutament preferent al cant\u00F3 que els correspon. Aix\u00ED, l&amp;#039;estat vetlla perqu\u00E8 cap d&amp;#039;aquestes lleng\u00FCes no interfereixi les altres, i ho aconsegueix fins al punt que un idioma com el romanx, que compta amb una comunitat de parlants molt redu\u00EFda, pot conviure tranquil\u00B7lament amb altres lleng\u00FCes amb una projecci\u00F3 i un pes demogr\u00E0fic tan enorme com l&amp;#039;alemany, el franc\u00E8s o l&amp;#039;itali\u00E0. Naturalment, aix\u00F2 significa coses com ara que l&amp;#039;ensenyament es fa a cada cant\u00F3 en la llengua pr\u00F2pia (sense que a ning\u00FA se li hagi acudit anar als tribunals a denunciar que se li han vulnerat els drets), o que un pol\u00EDtic, nascut onsevulla, ha de ser capa\u00E7 d&amp;#039;expressar-se indistintament en tots quatre idiomes, segons el cant\u00F3 o la situaci\u00F3 comunicativa en qu\u00E8 es trobi. D&amp;#039;aix\u00F2 se&amp;#039;n diu aplicar un principi d&amp;#039;igualtat ling\u00FC\u00EDstica. Exactament igual que aqu\u00ED. Tanmateix si Bauz\u00E1 i Bosch volien saber aix\u00F2, no els calia anar fins a Su\u00EFssa per veure-ho  in situ . Com que el fet \u00E9s prou conegut, ho podien haver llegit a qualsevol banda (fins i tot en aquest article). Per aix\u00F2 l&amp;#039;oposici\u00F3 ha qualificat el viatget d&amp;#039;inoport\u00FA, innecessari i indignant, en temps de mutilacions pressupost\u00E0ries. Bosch, per\u00F2, ha dit que hi anaven &amp;quot;convidats&amp;quot;: com el rei quan se&amp;#039;n va matar elefants. Nom\u00E9s que, en aquest cas, els elefants en desbandada s\u00F3n m\u00E9s aviat els governants illencs i els seus rid\u00EDculs deliris i pantomimes amb la q\u00FCesti\u00F3 ling\u00FC\u00EDstica. Si han ent\u00E8s alguna cosa del que representa Su\u00EFssa, n&amp;#039;haurien de tornar amb la cara sota el bra\u00E7, despr\u00E9s que els hagu\u00E9s caigut de la vergonya."^^<http://www.w3.org/2001/XMLSchema#string>
<http://www.ara.cat/premium/opinio/Dupond-Dupont-prenen-fondue_0_689931003.html>